techiaith/cofnodycynulliad_en-cy huggingface dataset:
English: I'm very pleased to hear that answer, Cabinet Secretary. You'll be aware of the work that's going on in Shropshire in regard to where emergency services should be located, either in Shrewsbury or Telford. The overwhelming view of my own constituents is that those services should be located in Shrewsbury. That's where emergency services should be located - I've not met any constituent that says otherwise. The Welsh Government had previously been silent on its preference, but I was very pleased when the First Minister confirmed a few weeks back to me in the Chamber that his preference would be that emergency services should be located in Shrewsbury. Can I ask, have you made representations to the trust yourself and have you been directly involved in the consultation? I'm very keen that you respond yourself, as the Cabinet Secretary, rather than just through the Powys health board.
Welsh: Rwy'n falch iawn o glywed yr ateb hwnnw, Ysgrifennydd y Cabinet. Fe fyddwch yn ymwybodol o'r gwaith sy'n digwydd yn Swydd Amwythig ar ble y dylid lleoli gwasanaethau brys, naill ai yn Amwythig neu yn Telford. Barn mwyafrif llethol o fy etholwyr yw y dylai'r gwasanaethau hynny gael eu lleoli yn Amwythig. Dyna ble y dylid lleoli'r gwasanaethau brys - nid wyf wedi cyfarfod ag unrhyw etholwr sy'n dweud fel arall. Roedd Llywodraeth Cymru wedi cadw'n dawel yn flaenorol ynglŷn â'i dewis, ond roeddwn yn falch iawn pan gadarnhaodd y Prif Weinidog yn y Siambr rai wythnosau yn ôl y byddai'n well ganddo weld y gwasanaethau brys yn cael eu lleoli yn Amwythig. A gaf fi ofyn, a ydych wedi cyflwyno sylwadau i'r ymddiriedolaeth ac a ydych wedi cymryd rhan uniongyrchol yn yr ymgynghoriad? Rwy'n awyddus iawn i chi ymateb eich hun fel Ysgrifennydd y Cabinet, yn hytrach na thrwy fwrdd iechyd Powys yn unig.
English: The next item is our topical questions. The first question is from Eluned Morgan.
Welsh: Yr eitem nesaf yw'r cwestiynau amserol. Y cwestiwn cyntaf - Eluned Morgan.
English: What assurances can the Cabinet Secretary give that the IT infrastructure in Wales is protected, to ensure the continuity of care for Welsh patients following the cyber-attacks in the NHS in England? TAQ (5) 0173 (HWS)
Welsh: Pa sicrwydd y gall Ysgrifennydd y Cabinet ei roi bod y seilwaith TG yng Nghymru wedi'i ddiogelu, a sicrhau gofal parhaus i gleifion Cymru yn dilyn yr ymosodiadau seibr yn y GIG yn Lloegr? TAQ (5) 0173 (HWS)
English: I thank the Member for the question. As you know, the First Minister issued a written statement yesterday regarding the ransomware attack that affected organisations globally last week in the UK, primarily NHS England and NHS Scotland being the focus of attention. Whilst we have been unaffected on this occasion, we must continue to be vigilant to ensure that our systems are as resilient as possible against future attacks on the network, which are, sadly, inevitable.
Welsh: Diolch i'r Aelod am y cwestiwn. Fel y gwyddoch, cyhoeddodd y Prif Weinidog ddatganiad ysgrifenedig ddoe ynglŷn â'r ymosodiad meddalwedd wystlo yr wythnos diwethaf yn y DU a effeithiodd ar sefydliadau yn fyd-eang, gyda'r GIG yn Lloegr a'r GIG yn yr Alban yn brif ffocws y sylw. Er nad ydym wedi cael ein heffeithio ar yr achlysur hwn, mae'n rhaid i ni barhau i fod yn wyliadwrus er mwyn sicrhau bod ein systemau mor wydn â phosibl rhag ymosodiadau ar y rhwydwaith yn y dyfodol, sy'n anochel, yn anffodus.
English: Thank you, Cabinet Secretary. I think the incident last week has raised many questions, most importantly how we are going to protect our patients in the NHS. As you say, the reports have suggested that 47 trusts in England have been affected, and 13 in Scotland, because they'd failed to apply recent security updates that might have protected them. Now, I think it's worth noting that the impact is not just one of disruption and inconvenience; this actually, potentially, has life-changing and life-threatening consequences. If you think about the impact on individuals waiting for scans for cancer treatments, I think the impact could be incalculable and such an attack by cyber terrorists is morally, I think, indefensible. Now, the joined-up nature of the NHS in Wales and the £11 million computer investment meant that there were fewer vulnerabilities in Wales. I think of course we've got to point out that there's no room for complacency, but I think it would be remiss of us not to acknowledge the efforts of the NHS Wales Informatics Service and the IT teams across the whole of the NHS in Wales for protecting us from this latest attack. That's not to say that we should be complacent - it may happen again - but they protected us on this occasion and I think we should salute them.
Welsh: Diolch i chi, Ysgrifennydd y Cabinet. Rwy'n credu bod y digwyddiad yr wythnos diwethaf wedi codi llawer o gwestiynau, ac yn bwysicaf, oll sut y byddwn yn diogelu ein cleifion yn y GIG. Fel y dywedwch, mae'r adroddiadau wedi awgrymu bod 47 o ymddiriedolaethau yn Lloegr wedi cael eu heffeithio, a 13 yn yr Alban, am eu bod wedi methu cymhwyso diweddariadau diogelwch a allai fod wedi'u diogelu. Nawr, rwy'n credu ei bod yn werth nodi bod yr effaith yn fwy na'r aflonyddwch a'r anghyfleustra; gallai hyn, mewn gwirionedd, arwain at ganlyniadau sy'n newid bywydau ac sy'n bygwth bywydau. Os meddyliwch am yr effaith ar unigolion sy'n aros am sganiau ar gyfer triniaethau canser, rwy'n credu y gallai'r effaith fod yn anfesuradwy ac mae ymosodiad o'r fath gan derfysgwyr seiber, rwy'n credu, yn rhywbeth na ellir ei amddiffyn yn foesol. Nawr, golygodd natur gydgysylltiedig y GIG yng Nghymru a'r buddsoddiad o £11 miliwn mewn cyfrifiaduron fod llai o fannau gwan yng Nghymru. Rwy'n credu, wrth gwrs, fod yn rhaid i ni nodi nad oes gennym unrhyw le i fod yn hunanfodlon, ond rwy'n credu y byddem yn esgeulus pe na baem yn cydnabod ymdrechion Gwasanaeth Gwybodeg GIG Cymru a'r timau TG ar draws y GIG yng Nghymru am ein hamddiffyn rhag yr ymosodiad diweddaraf hwn. Nid yw hynny'n golygu y dylem fod yn hunanfodlon - gallai ddigwydd eto - ond fe wnaethant ein diogelu ar yr achlysur hwn ac rwy'n credu y dylem ddiolch iddynt am hynny.
English: I quite agree. I'm very happy to publicly acknowledge and thank staff in the NHS Wales Informatics Service, not only for the way in which they have made the case for, and then applied, the additional cyber security measures that we've provided across the service, and not only for the fact that they did actually uptake the security updates that apparently did not take place in NHS England, but the fact that over the course of the weekend and into the start of this week, they looked for vulnerability within the system, they detected areas where the virus had been intercepted by the measures we've put in place, and were able to actually resolve some of the risks that existed. That, for example, included closing off parts of the NHS to external e-mails: the right thing to do to make sure that our system was not compromised. But that professionalism is there to be vigilant constantly, because this is not an issue that will go away this week. We certainly can't skip away and say, 'There won't be a problem next week, the week after or next year as well.' There's a challenge here about making capital investment decisions as well. It's not always very popular investing in areas like this, but it is essential, it makes a real difference to patient care. So, we can thank our good fortune and the sense that we have made in being one step ahead by making investment choices in cyber security.
Welsh: Rwy'n cytuno'n llwyr. Rwy'n hapus iawn i gydnabod a diolch i staff Gwasanaeth Gwybodeg GIG Cymru yn gyhoeddus, nid yn unig oherwydd y ffordd y maent wedi cyflwyno'r achos dros, a chymhwyso'r mesurau seiberddiogelwch ychwanegol a ddarparwyd gennym ar draws y gwasanaeth, ac nid yn unig oherwydd eu bod, mewn gwirionedd, wedi manteisio ar y diweddariadau diogelwch na fanteisiwyd arnynt yn y GIG yn Lloegr mae'n debyg, ond oherwydd y ffaith eu bod, dros y penwythnos ac ar ddechrau'r wythnos hon, wedi chwilio am wendidau yn y system, wedi canfod mannau lle cafodd y firws ei ddal gan y mesurau a roesom ar waith, ac wedi gallu datrys rhai o'r risgiau mewn gwirionedd. Roedd hynny, er enghraifft, yn cynnwys cau rhannau o'r GIG i negeseuon e-bost allanol: y peth cywir i'w wneud er mwyn sicrhau nad oedd ein system yn cael ei pheryglu. Ond mae'r proffesiynoldeb hwnnw yno i fod yn wyliadwrus o hyd, oherwydd nid mater sy'n mynd i ddiflannu yr wythnos hon yw hwn. Yn sicr ni allwn ddawnsio ymaith a dweud, 'Ni fydd problem yr wythnos nesaf, yr wythnos wedyn na'r flwyddyn nesaf eto.' Mae yna her yma sy'n ymwneud â phenderfyniadau ynglŷn â buddsoddi cyfalaf hefyd. Nid yw buddsoddi mewn meysydd fel hyn yn benderfyniad poblogaidd bob amser, ond mae'n hanfodol, mae'n gwneud gwahaniaeth go iawn i ofal cleifion. Felly, gallwn ddiolch i'n lwc dda a synnwyr bod un cam ar y blaen drwy benderfynu buddsoddi mewn seiberddiogelwch.
English: We welcome the First Minister's written statement yesterday concerning the impact of the recent global cyber attacks on the NHS in England. It is positive to learn that the NHS in Wales was not significantly affected and services were largely uninterrupted. However, we note that 40 cancer patients had treatment interrupted at Velindre hospital in Cardiff, which, for them, must have been quite traumatic. It is clear from repeated events of this nature that we are living in a world where data held electronically are vulnerable and services can be brought to a halt within seconds of an attack. It is clearly unacceptable that the users of Wales's public services should be affected in this way, but we also note that we do not want to overreact and throw the teddy out of the pram. Electronic data storage is, largely speaking, more efficient and more secure than paper-based systems. So, it is important we continue to develop our information infrastructure across Wales to maintain pace with technology. In light of this, would the First Minister give an undertaking to ask the new cyber security centre based at GCHQ to review cyber security across the public sector in Wales? Thank you.
Welsh: Rydym yn croesawu'r datganiad ysgrifenedig gan y Prif Weinidog ddoe ynglŷn ag effaith yr ymosodiadau seiber byd-eang ar y GIG yn Lloegr yn ddiweddar. Mae'n gadarnhaol na chafodd y GIG yng Nghymru ei effeithio'n sylweddol a bod y gwasanaethau wedi parhau'n ddi-dor i raddau helaeth. Fodd bynnag, nodwn ei fod wedi tarfu ar driniaethau 40 o gleifion canser yn Ysbyty Felindre yng Nghaerdydd, ac mae'n rhaid bod hynny wedi bod yn go drawmatig iddynt. Mae'n amlwg o ailadrodd digwyddiadau o'r fath ein bod yn byw mewn byd lle mae data a gedwir yn electronig yn agored i berygl a gall gwasanaethau ddod i stop mewn eiliadau wedi ymosodiad. Mae'n amlwg yn annerbyniol fod defnyddwyr gwasanaethau cyhoeddus Cymru yn cael eu heffeithio yn y ffordd hon, ond rydym hefyd yn nodi nad ydym eisiau gorymateb a thaflu'r tedi o'r pram. Mae storio data electronig, i raddau helaeth, yn fwy effeithlon ac yn fwy diogel na systemau papur. Felly, mae'n bwysig ein bod yn parhau i ddatblygu ein seilwaith gwybodaeth ar draws Cymru er mwyn sicrhau bod gennym y dechnoleg ddiweddaraf. O ystyried hyn, a wnaiff y Prif Weinidog ymrwymo i ofyn i'r ganolfan seiberddiogelwch newydd sydd wedi'i lleoli ym Mhencadlys Cyfathrebu Llywodraeth y DU i adolygu seiberddiogelwch ar draws y sector cyhoeddus yng Nghymru? Diolch.
English: Thank you for the question. As you know, I'm not the First Minister but I'm sure he'll consider your request. There is already a review, as you'd expect, to take place within the service here to learn lessons from what worked and why and what more we need to do in the future, and it's important that we do that - to understand the level of risk that we carry, to understand what we do within the system, and how we minimise the risk progressively in the future. That's the right thing to do and that's what we're already doing of, and for, ourselves, as we should do. We're lucky to have national architecture with the NHS Wales Informatics Service, where people are committed - committed to the once-for-Wales approach we're trying to take on taking advantage of the developments in using digital technology to improve health care - not just the process but the experience and the outcomes for people as well - as well as understanding the risks that are attached to that. There is a meeting of the national informatics board - a nice snappy title within the healthcare world - and they'll again be looking back at what's happened as well as looking to the future as well. So, a properly balanced approach - not complacent, but not forgetting, as you say, the real advantages and the real potential for improving healthcare by unlocking the great digital potential that does exist.
Welsh: Diolch am y cwestiwn. Fel y gwyddoch, nid fi yw'r Prif Weinidog, ond rwy'n siŵr y bydd yn ystyried eich cais. Fel y byddech yn ei ddisgwyl, mae yna adolygiad eisoes i'w gynnal yn y gwasanaeth yma i ddysgu gwersi o'r hyn a weithiodd a pham a beth arall sydd angen i ni ei wneud yn y dyfodol, ac mae'n bwysig ein bod yn gwneud hynny - er mwyn deall lefel y risg sydd gennym, er mwyn deall yr hyn rydym yn ei wneud o fewn y system, a sut i leihau'r perygl yn gynyddol yn y dyfodol. Dyna'r peth iawn i'w wneud a dyna rydym eisoes yn ei wneud ein hunain ac er ein mwyn ein hunain, fel y dylem ei wneud. Rydym yn ffodus i gael saernïaeth genedlaethol gyda Gwasanaeth Gwybodeg GIG Cymru, lle mae pobl yn ymrwymedig - yn ymrwymedig i'r dull 'unwaith i Gymru' rydym yn ceisio'i fabwysiadu gan fanteisio ar y datblygiadau wrth ddefnyddio technoleg ddigidol i wella gofal iechyd - nid y broses yn unig ond y profiad a'r canlyniadau i bobl hefyd - yn ogystal â deall y risgiau sydd ynghlwm wrth hynny. Mae cyfarfod o'r bwrdd gwybodeg cenedlaethol - teitl bachog da yn y byd gofal iechyd - a byddant unwaith eto'n edrych yn ôl ar yr hyn a ddigwyddodd yn ogystal ag edrych i'r dyfodol hefyd. Felly, dull cytbwys priodol - heb fod yn hunanfodlon, ond heb anghofio, fel y dywedwch, y manteision gwirioneddol a'r potensial gwirioneddol i wella gofal iechyd drwy ryddhau'r potensial digidol mawr sy'n bodoli.
English: Thank you, Cabinet Secretary. The next topical question is from Simon Thomas.
Welsh: Diolch i'r Ysgrifennydd Cabinet. Mae'r cwestiwn amserol nesaf gan Simon Thomas.
English: Thank you. As of this morning, there are 1,198 Glastir area claims still to process. In 2016, basic payment scheme claims were prioritised, due to the significant value and number of farm businesses receiving those payments. As of today, over 99.2 per cent of farm businesses have been paid, a total of £220.6 million of BPS. From January, Rural Payments Wales's focus switched to processing Glastir claims. RPW continues to work hard, and all of our probate and other legally complex cases will be paid by the end of next month.
Welsh: Diolch. Ers y bore yma, mae 1,198 o hawliadau arwynebedd Glastir i'w prosesu o hyd. Yn 2016, cafodd hawliadau cynllun y taliad sylfaenol eu blaenoriaethu, oherwydd gwerth a nifer sylweddol y busnesau fferm a oedd yn derbyn y taliadau hynny. Erbyn heddiw, mae dros 99.2 y cant o fusnesau fferm wedi cael eu talu, cyfanswm o £220.60 miliwn o gynllun y taliad sylfaenol. Ers mis Ionawr, mae ffocws Taliadau Gwledig Cymru wedi newid i brosesu hawliadau Glastir. Mae Taliadau Gwledig Cymru yn parhau i weithio'n galed, a bydd ein holl achosion profiant ac achosion cyfreithiol cymhleth eraill yn cael eu talu erbyn diwedd y mis nesaf.
English: Thank you. You're quite right - since I think it was a written question that was issued to the Leader of the Welsh Conservatives, there have been a further 563 claims paid, and I've given you the current position today. We did inform farmers that this would happen, because of the way that we were doing the BPS after the changes last year, so I don't accept that the Glastir payments are late, because we didn't actually say when they would be paid. However, I do appreciate the difficulties. We did actually say we would start paying Glastir payments in February - we actually started in January, so we were a bit earlier, and as I've said today, they will all be paid by the end of June. You asked about loans, and I am aware that the Scottish Government are doing that. Any loan scheme would likely fail EU state aid rules, and I think that would then increase the risk of us being penalised financially. I also think it would take time to establish, and quite frankly I'd rather RPW's staff be out there getting those claims processed as quickly as possible.
Welsh: Diolch. Rydych yn hollol gywir - ers i gwestiwn ysgrifenedig, rwy'n credu, gael ei roi i Arweinydd y Ceidwadwyr Cymreig, mae 563 o hawliadau pellach wedi'u talu, ac rwyf wedi egluro'r sefyllfa bresennol i chi heddiw. Rhoesom wybod i ffermwyr y byddai hyn yn digwydd, oherwydd y ffordd roeddem yn gwneud cynllun y taliad sylfaenol ar ôl y newidiadau y llynedd, felly nid wyf yn derbyn bod y taliadau Glastir yn hwyr, oherwydd ni ddywedwyd pryd y byddent yn cael eu talu mewn gwirionedd. Fodd bynnag, rwy'n deall yr anawsterau. Dywedasom, mewn gwirionedd, y byddem yn dechrau talu taliadau Glastir ym mis Chwefror - dechreusom ym mis Ionawr mewn gwirionedd, felly roeddem ychydig yn gynharach, ac fel y dywedais heddiw, byddant i gyd wedi'u talu erbyn diwedd mis Mehefin. Fe ofynoch ynglŷn â benthyciadau, ac rwy'n ymwybodol fod Llywodraeth yr Alban yn gwneud hynny. Byddai unrhyw gynllun benthyg yn debygol o dorri rheolau cymorth gwladwriaethol yr UE, ac rwy'n credu y byddai hynny wedyn yn cynyddu'r perygl ohonom yn cael ein cosbi'n ariannol. Rwyf hefyd yn credu y byddai'n cymryd amser i'w sefydlu, ac a dweud y gwir byddai'n well gennyf gael staff Taliadau Gwledig Cymru allan yno'n prosesu'r ceisiadau hynny cyn gynted ag y bo modd.
English: Cabinet Secretary, it's absolutely crucial that all of the 1,198 outstanding Glastir applications are now paid as soon as possible in order to protect the viability of those farm businesses, and it's simply unacceptable that it's been 18 months since some farmers have received a Glastir payment, and I think this is further evidence that the Glastir scheme is still plagued with difficulties and that there is far too much bureaucracy in the system. So, in the circumstances, will you outline what additional support the Welsh Government will be providing for farmers affected by the delay in payments in order to protect their businesses in the interim? There is also a real concern that the system in its current format is inadequate. As you'll know from my own correspondence with you on this matter, it's my view that the Welsh Government should be making it easier for more applicants to carry out environmental practices, not putting obstacles in their path. Given the current concerns with the system, do you therefore agree that it is now time to review the management of the entire implementation of Glastir to ensure that the scheme is more co-ordinated and actually encourages landowners to carry out more environmentally friendly management practices rather than deter them?
Welsh: Ysgrifennydd y Cabinet, mae'n hollol hanfodol fod pob un o'r 1,198 o geisiadau Glastir sy'n ddyledus yn cael eu talu cyn gynted â phosibl er mwyn diogelu hyfywedd y busnesau fferm hynny, ac mae'n gwbl annerbyniol fod 18 mis wedi bod ers i rai ffermwyr dderbyn taliad Glastir, ac rwy'n credu bod hyn yn dystiolaeth bellach fod anawsterau yn bla yn y cynllun Glastir o hyd a bod llawer gormod o fiwrocratiaeth yn y system. Felly, o dan yr amgylchiadau, a wnewch chi amlinellu pa gymorth ychwanegol y bydd Llywodraeth Cymru yn ei ddarparu ar gyfer ffermwyr yr effeithiwyd arnynt gan yr oedi cyn gwneud taliadau er mwyn diogelu eu busnesau yn y cyfamser? Mae yna bryder gwirioneddol hefyd fod y system ar ei ffurf bresennol yn annigonol. Fel y byddwch yn gwybod o fy ngohebiaeth gyda chi ar y mater hwn, yn fy marn i dylai Llywodraeth Cymru fod yn ei gwneud yn haws i fwy o ymgeiswyr gyflawni arferion amgylcheddol, yn hytrach na rhoi rhwystrau yn eu ffordd. O ystyried y pryderon presennol gyda'r system, a ydych yn cytuno felly ei bod yn awr yn bryd adolygu'r modd y caiff holl weithrediad Glastir ei reoli er mwyn sicrhau bod y cynllun yn fwy cydlynol ac yn annog tirfeddianwyr i gyflawni arferion rheoli mwy cyfeillgar i'r amgylchedd mewn gwirionedd yn hytrach na'u rhwystro?
English: I actually think Glastir has been incredibly successful. In fact, this year, we've had an increase in the number of Glastir contracts and claims to process. We've had, I think, an additional 543 successful Glastir applications. So, I actually think it's been a very incredibly successful scheme. You also will appreciate that the EU common agricultural policy simplification meant we had to have additional checks introduced for Glastir - we needed to bring those in line with the BPS. We've also had complications with mapping 2016 integrated administrative control system inspections, and that, again, will have impacted on Glastir. I'm always very keen to look at how we can simplify any process. You'll be aware of the new farming business grants scheme that we've brought forward, and I've been very keen to make sure that's as simple as possible. But I do assure everyone all payments will be made by the end of June.
Welsh: Rwy'n credu bod Glastir wedi bod yn hynod o lwyddiannus mewn gwirionedd. Yn wir, eleni, gwelsom gynnydd yn nifer y contractau a hawliadau Glastir i'w prosesu. Rwy'n credu ein bod wedi cael 543 o geisiadau Glastir llwyddiannus ychwanegol. Felly, rwy'n credu ei fod wedi bod yn gynllun hynod o lwyddianus. Byddwch hefyd yn deall bod symleiddio polisi amaethyddol cyffredin yr UE yn golygu ein bod wedi gorfod cyflwyno gwiriadau ychwanegol ar gyfer Glastir - roedd angen i ni gyflwyno'r rheini'n unol â chynllun y taliad sylfaenol. Rydym hefyd wedi cael cymhlethdodau gyda mapio archwiliadau system integredig gweinyddu a rheoli 2016, a bydd hynny, unwaith eto, wedi effeithio ar Glastir. Rwyf bob amser yn awyddus iawn i edrych ar sut y gallwn symleiddio unrhyw broses. Fe fyddwch yn gwybod am y cynllun grantiau busnes i ffermydd newydd a gyflwynwyd gennym, ac rwyf wedi bod yn awyddus iawn i sicrhau bod hwnnw mor syml ag y bo modd. Ond rwy'n sicrhau pawb y bydd yr holl daliadau wedi'u gwneud erbyn diwedd mis Mehefin.
English: Thank you. Yes, as far as I'm aware, all people have been contacted already, and probably a couple of months ago, to say they were sent in error. In relation to being given information about when they will have their payment, I think that's a very fair point. Certainly, I've had a meeting today with our RPW staff to say that at least they can be told by the end of June, for instance, which I don't think they have been. But I have been given assurances by my officials that that will be the case and I hope that all farmers who are still waiting will hear this or will have been told by RPW staff that they will get their payment by the end of June.
Welsh: Diolch. Gallaf, cyn belled ag y gwn, maent eisoes wedi cysylltu â'r holl bobl, a hynny fis neu ddau yn ôl mae'n debyg, i ddweud mai camgymeriad oedd anfon y llythyrau. Mewn perthynas â chael gwybodaeth ynglŷn â phryd y byddant yn cael eu talu, rwy'n credu bod hwnnw'n bwynt teg iawn. Yn sicr, cefais gyfarfod heddiw gyda staff Taliadau Gwledig Cymru i ddweud y gallant o leiaf gael gwybod erbyn diwedd mis Mehefin, er enghraifft, ac nid wyf yn credu eu bod wedi cael gwybod. Ond rwyf wedi cael sicrwydd gan fy swyddogion y bydd hynny'n digwydd, ac rwy'n gobeithio y bydd pob ffermwr sy'n dal i aros yn clywed hyn neu y byddant wedi cael gwybod gan staff Taliadau Gwledig Cymru y byddant yn cael eu taliad erbyn diwedd mis Mehefin.